شەفەق نیوز/ بانکەیل حکومەتی رافدەین و رەشید، ئمڕوو جومعە، راگەیانن لە دابەشکردن مووچەی فەرمانبەرەیل دەوڵەتەگە ئەرا مانگ حوزەیران.بانک رەشید لە بەیاننامەیگ ك رەسیە ئاژانس شەفەق نیوز وت: فەرمانبەرەیل خاوەن کارتەیل ئەلیکترۆنی نەخیل و ماستەر کارت و کی کارت تویەنن مووچەیلیان وەربگرن لە تووڕ لقەیلیان ک بەشەو بویەسە بەغداد و پارێزگاگان، یا لە یەکیگ لە نووسینگەیل کارتە وەکارهاوریایەگان، هەنای بانگەواز وە داوزین مووچەیلیان وەرگرن.لەلای خوەییش، نووسینگەی راگەیانن بانک رافدەین لە بەیاننامەیگ ك رەسیە ئاژانس شەفەق نیوز ئاماژەدا؛ دەسکریا دابەشکردن مووچەی فەرمانبەرەیل وەزارەت و دامەزراوەیل دەوڵەتەگە، لەوانەگ چەکەیلیان رەسی و خەرج کردن مووچەیلیان و شایستە دارایی لەلای بانکەگە.وتیش؛ خەرج کردن مووچە لەری ماستەر کارد و وەدەسی بوود.
